Publication: Magyar Közlöny
Issue: MK-2000-71 (Year: 2000, Number: 71)
Era: 1990-2004
Section: Az Alkotmánybíróság a 11/1992. (III. 5.) AB határozatában megállapította, hogy „a jogbiztonság — az Alkotmánybíróság értelmezésében — az államtól és elsősorban
Paragraph Index: 569

Az Alkotmánybíróság a 11/1992. (III. 5.) AB határozatában megállapította, hogy „a jogbiztonság — az Alkotmánybíróság értelmezésében — az államtól és elsősorban a jogalkotótól azt várja el, hogy a jog egésze, egyes részterületei és egyes szabályai is világosak, egyértelműek, hatásukat tekintve kiszámíthatóak és a norma címzettjei számára a büntetőjogban is előre láthatóak legyenek… „ a jogbiztonság megköveteli a jogszabályok olyan világos és egyértelmű fogalmazását, hogy mindenki akit érint, tisztában lehessen a jogi helyzettel, ahhoz igazíthassa döntését és magatartását, s számolni tudjon a jogkövetkezményekkel. Ideértendő az is, hogy ki lehessen számítani a jogszabály szerint eljáró más jogalanyok és állami szervek magatartását”. [ABH 1992. 77, 84, 91.] Az Alkotmánybíróság a jogbiztonság védelme érdekében indokoltnak tartotta, hogy megállapítsa az Ör. alkalmazásának alkotmányos követelményeit. Az Alkotmány már idézett 13. § (2) bekezdése a kisajátítás alkotmányosságához a közérdekűséget és ezzel összefüggésben az értékgarancia érvényesülését követeli meg. Az elvi jelentőségű

Source: https://magyarkozlony.hu/hivatalos-lapok/d2c977ff24c625f96e858d15d02337c5984294d9/dokumentumok/4600e7c3c5eab030f8cd6493a4361e25e691a4d8/letoltes